joelniklaus/EU_Wikipedias huggingface dataset:
Mia Nicolai

Michaja Nicolaï (s. 7. maaliskuuta 1996 Amsterdam, Alankomaat), tunnettu ammattimaisemmin nimellä Mia Nicolai, on alankomaalainen laulaja. Hän edustaa Alankomaita yhdessä Dion Cooperin kanssa vuoden 2023 Eurovision laulukilpailussa Liverpoolissa Isossa-Britanniassa.

Varhaiselämä 
Nicolai syntyi Amsterdamissa venäläiselle äidille ja alankomaalaiselle isälle. Kolmevuotiaana Nicolai kävi teatteri- ja balettitunneilla. Nicolain itsensä mukaan tämä herätti kiinnostuksen myös musiikkia kohtaan, mikä johti lopulta siihen, että Nicolai alkoi käydä myös piano- ja viulutunneilla.

Ura

2018–2022: Ensimmäiset singlet 
Vuonna 2018 Nicolai julkaisi debyyttisinglensä, joka oli cover-versio Glenn Millerin kappaleesta "At Last".

Vuonna 2020 Nicolai julkaisi singlet "Set Me Free" ja "Mutual Needs", joista jälkimmäinen esitettiin DJ Zane Lowen radio-ohjelmassa. Nicolain mukaan "Mutual Needs" -kappale oli kirjoitettu vuonna 2019. Haastattelussa ON Magazine -lehden kanssa, Nicolai sanoi kappaleen kertovan siitä, kuinka tärkeää on valita itsensä kaikkien muiden edelle.

16. huhtikuuta 2021 Nicolai julkaisi kappaleen nimeltä "People Pleaser". Haastattelussa amerikkalaiselle Flaunt-muotilehdelle, hän kertoi, että kappale perustui päättäväisyyteen olla oma itsensä. Myöhemmin samana vuonna Nicolai julkaisi viidennen kappaleensa nimeltä "Dream Go".

Eurovision laulukilpailu 2023 
1. marraskuuta 2022 alankomaalainen yleisradioyhtiö AVROTROS ilmoitti, että Nicolai tulisi edustamaan Alankomaita vuoden 2023 Eurovision laulukilpailussa yhdessä Dion Cooperin kanssa. Nicolai tapasi Cooperin vuonna 2020, kun Alankomaiden euroviisuedustaja ja vuoden 2019 kilpailun voittaja Duncan Laurence ja tämän sulhanen Jordan Garfield yhdistivät parin duoksi.

Samana päivänä, kun ilmoitus annettiin, saksalaisesta musiikkitietokannasta GEMA:sta löydettiin kappale nimeltä "Chasing Highs", jonka on spekuloitu olevan heidän euroviisukappaleensa, vaikkakaan AVROTROS ei ole vahvistanut tätä.

Yksityiselämä 
Nicolai asettui asumaan vuonna 2022 Los Angelesiin, asuttuaan aiemmin nuoruudessaan muun muassa Lontoossa, Melbournessa ja New Yorkissa. Yksi Nicolain musikaalisista esikuvista on brittiläinen laulaja David Bowie.

Diskografia

Singlet

Lähteet 

Alankomaalaiset laulajat
Alankomaiden euroviisuedustajat
Vuoden 2023 euroviisuedustajat
Elävät henkilöt
Moderaatit

Moderaatit () on kesäkuussa 2022 perustettu tanskalainen keskustapuolue. Puolueen perustaja ja puheenjohtaja on Tanskan entinen pääministeri ja Venstre-puolueen johtaja Lars Løkke Rasmussen. Puolue ei asettanut ehdokkaita paikallisvaaleihin, vaan kertoi perustettaessa tähtäävänsä seuraaviin kansankäräjävaaleihin. Puoluetta perustaessaan Rasmussen kritisoi Tanskan hallituksen suunnitelmia perustaa vastaanottokeskus EU:n ulkopuolisiin maihin sekä kansalaisuusvaatimusten tiukentamista.

Politiikka ja ideologia 
Moderaatit korostavat humanistista politiikkaa joka korostaa asiasisältöjä. Puolue korostaa yksilön vapautta ja kansalaisuutta. Puolueen tavoitteena on vuorovaikutuksellinen politiikka ja ihmisten "arjen asiantuntijuutta". Moderaatit kannattaa tanskalista yhteiskuntamallia, mutta korostaa myös uudistamista.

Puolue sijoittuu poliittiseen keskustaan.

Historia 
Lars Løkke Rasmussen erosi liberaalipuolue Venstrestä 40 vuoden jäsenyyden jälkeen ja aloitti keskustelufoorumin yhdessä toimittaja Jeppe Søen kanssa. Rasmussen ilmoitti perustuslain päivänä 5. kesäkuuta 2021 uuden puolueen perustamisesta. Puolue aloitti kannattajakorttien keräämisen samassa kuussa ja puolue hyväksyttiin syyskuussa 2021. Puolueen vaalikirjain on M. Virallisesti Moderaatit perustettiin seuraavan vuoden perustuslain päivänä 5. kesäkuuta 2022, jolloin Lars Løkke Rasmussen valittiin poliittiseksi johtajaksi. Puolueen ensimmäiset vaalit olivat vuoden 2022 kansankäräjävaalit. Elo- ja syyskuussa mielipidemittaukset näyttivät vielä hieman kahden prosentin kannatusta. Useat puolueen äänestäjät ovat entisiä liberaalipuolue Venstren äänestäjiä.

Organisaatio 
Moderaattien puolueorganisaation ylin päätöksentekoelin on vuosikokous, joka käy poliittista keskustelua ja valitsee puolueen johtajan. Vuosikokousten välillä puolueen johtokunta vastaa puolueen strategiasta ja päivittäisestä johtamisesta.

Vaalihistoria

Kansankäräjät

Lähteet 

Tanskalaiset puolueet
Mänteillä menee lujaa

Mänteillä menee lujaa (Stir Crazy) on Sidney Poitierin ohjaama yhdysvaltalainen komedia joka sai ensi-iltansa vuonna 1980. Sen pääosia esittävät Gene Wilder ja Richard Pryor.

Juoni 
Elokuvassa Gene Wildero on työtön näytelmäkirjailija ja Richard Pryor työtön näyttelijä, ja he alkavat paremman työn puutteessa mainostamaan paikallista pankkia sen maskoteiksi, kanoiksi pukeutuneena. Ennen kun he aloittavat työn pankkiryöstäjät ryöstävät pankin ja he ovat myös kanoiksi pukeutuneita. Mainosmiehet saadaan pankkiryöstäjien sijaan kiinni, ja heitä luullaan ryöstäjiksi ja oikeudessa he saavat 125 vuoden tuomion.

Lähteet

Aiheesta muualla 
 
 
 

Yhdysvaltalaiset komediaelokuvat
Vuoden 1980 yhdysvaltalaiset elokuvat
Yhdysvaltalaiset elokuvat
Frie Grønne

Frie Grønne () on vuonna 2020 perustettu tanskalainen vihreä ja antirasistinen puolue. Puolueen perustajat ovat entisiä Alternativet-puolueen jäseniä, jotka korostavsat politiikassaan ilmastovastuullisuutta ja antirasismia. Uuteen puolueeseen liittyivät mm. kansanedustajat Sikandar Siddique, Uffe Elbæk ja Susanne Zimmer. Siddique on puolueen polittinen johtaja. Puolue on kertonut edistävänsä luontoa, monimuotoisuutta, taidetta ja kulttuuria, kansalaisyhteiskuntaa sekä "vihreää, feminististä ja demokraattista taloutta".

Lähteet 

Tanskalaiset puolueet
Everfrost

Everfrost on suomalainen vuonna 2015 perustettu sinfonisen metallin yhtye. Yhtye käyttää vaikutteita japanilaisesta animesta ja mangasta visuaalisuudessa ja tarinankerronnassa.

Historia 
Yhtye julkaisi debyyttialbumin Blue Eyed Emotion 19. joulukuuta 2015.
Toinen albumi Winterider julkaistiin 6. syyskuuta 2019.

Yhtye julkaisi marraskuussa 2022 cover-kappaleista koostuvan EP:n Frostbites. EP:llä on neljä cover-versiota anime-teemakappaleista, joissa on kaikissa eri vieraileva laulaja.

Jäsenet

Nykyiset jäsenet 
 Joonas Salminen: rummut 
 Benjamin Snowkid: kosketinsoittimet 
 Roi Partanen: bassokitara (2020-)
 Samuli Heiskanen: kitarat (2020-)
 Joose Ylianttila: rytmikitarat (2020-)
 Eveliina Tuulia: laulu (2022-)

Entiset jäsenet 
 Allan Hasanen: bassokitara
 Markus Laito: kitarat, laulu
 Matias Nieminen: kitarat
 Hew Wagner: laulu
 Mikael Salo: laulu

Diskografia

Albumit

EP-levyt

Singlet 
 Cold Night Remedy (2017)
 Die Young (2020)

Lähteet

Aiheesta muualla
 
 

Suomalaiset power metal -yhtyeet
Suomalaiset sinfoniset metalliyhtyeet
Peuralampi

Peuralampi voi tarkoittaa seuraavia:

 Peuralampi, lampi Keuruun Jukojärvellä
 Peuralampi, lampi Keuruun Salmenkylässä
 Peuralampi, lampi Kivijärvellä
 Peuralampi, lampi Laukaassa
 Peuralampi, lampi Soinissa
 Peuralampi, lampi Viitasaaren Kotvalassa
 Peuralampi, lampi Ähtärissä
Muikkulampi

Muikkulampi tai Muikkulammi voi tarkoittaa seuraavia:

 Muikkulampi, lampi Kannonkoskella
 Muikkulampi, lampi Soinissa
 Muikkulammi, lampi Jämsässä
Doležal

Doležal (naisella: Doležalová, saksaksi: Doleschall, venäjäksi Доллежаль) on alkujaan tšekkiläinen sukunimi:

 Carl Ludwig Doleschall, unkarilainen sotilaskirurgi ja hyönteistutkija Alankomaiden Itä-Intiassa
 Sanja Doležal, kroatialainen laulaja ja juontaja
 Rudolf Doležal, kuvanveistäjä
 Rachel Dolezal, yhdysvaltalainen kansalaisoikeusaktivisti 
 Nikolai Dolležal, neuvostoliittolainen ydinpommin kehittäjä ja reaktorisuunnittelija
 Michal Doležal, mäkihyppääjä
 Josef Doležal, kilpakävelijä ja olympiamitalisti
 Jiří Doležal, jääkiekkoilija
 Erich Dolezal, itävaltalainen tähtitieteilijä ja kirjailija, jonka mukaan on nimetty asteroidi 5884 Dolezal

Katso myös
 Doleschallia – perhosten suku

Viitteet
Vastustamaton

Vastustamaton on jyväskyläläisen rap-artisti Gettomasan viides studioalbumi sekä neljäs sooloalbumi, joka julkaistiin 4. marraskuuta 2022 PME Recordsin kautta. Albumilla vierailevat Van Hegen ja Lauri Haav.

Albumilla Gettomasa käsittelee muun muassa erilaisia riippuvuuksia, kuten päihderiippuvuutta sekä riippuvuutta rahasta.

Albumi sisältää Gettomasan vuoden 2022 talvella, keväällä ja alkukesällä julkaisemat singlet ”Hyvä me”, ”500 Hevosta” sekä tulpasinglenä julkaistut ”Shamppanjadieetillä” ja ”Hölliikse”.

Kappaleet 
 
 
 
 
 
 
 
 
 
 
  (bonustrack)

Lähteet 

Vuoden 2022 albumit
Suomalaiset hip hop -albumit
Gettomasan albumit
Kuljun työväentalo

Kuljun työväentalo on työväentalo Lempäälän Kuljun kylässä.

Historia 
Kuljun työväentalo rakennettiin ja valmistui vuonna 1908 Lempäälän kunnan Kuljun kylään talkoovoimin. Niilo Palander oli vuokrannut tontin työväeyhdistykselle. Tontti ostettiin yhdistyksen omaksi vuonna 1928.

Vuonna 1918 talolle oli majoitettuna ns. "Kuljun komppania".

Elettiin levottomia aikoja, ja lehdissä kerrottiin talolla sattuneista tappeluista. Kesäkuussa 1929 työväentalolla järjestettiin tanssit, ja syntyi ankara tappelu. Paikallinen työmies oli juovuksissa. Paikalla olleiden kahden muun miehen kanssa syntyi riitaa, ja työmies otti puukon esiin. Toinen miehistä sai pahoja haavoja ja jouduttiin viemään sairaalaan. Syyskuussa 1931 järjestettyyn iltamatilaisuuteen tuli lapualaisia miehiä, ja yksi tunkeutui sisään ilman lippua ja muutkin yrittivät synnyttää levottomuutta. Kun ei muu auttanut, he vetivät esiin parabellum-pistoolit ja ampuivat ihmisiä kohti 10–15 laukausta. Muuta vahinkoa ei kuitenkaan tullut kuin ikkunoita särkyi. Häiriönaiheuttajat poistuivat paikalta. Syyskuussa 1933 sattui työväentalolla ampumistapaus, jossa muuan työmies haavoittui. Talolla oli järjestetty poikakutsut. Ampujan talolle tuonut autonkuljettaja vei hänet Tampereelle Viinikan poliisivartiokonttorille. Lääkärin mukaan haavoittuminen oli vakava mutta ei vienyt ammutulta henkeä, mutta kuula jäi selkään. Syytä ampumiseen ei löytynyt, eivätkä ampuja ja ammuttu tunteneet toisiaan. Syyskuussa 1936 lauantain ja sunnuntain välisenä yönä Kuljun työväentalon pihamaalla puukotti Kuljun työväenyhdistyksen puheenjohtaja Eino Arvid Täckman muuatta työmiestä käsivarteen. Puukottaja oli poliisin tuttu, sillä hän oli ollut Tampereen raastuvassa syytteessä uhkapelin harjoittamisesta ja samanaikaisesti Lempäälän kihlakunnanoikeudessa syytteessä viinanmyynnistä.

Rakennus 
Hirsirunkoinen rakennus on nykyisin laudoin vuorattu ja maalattuna edelleen punaiseksi. Talossa on juhlasali, josta näyttämö on purettu vuonna 1974. Ravintola, keittiö, eteinen, naistenhuone, asuintila ja kokoushuone ovat edelleen rakennuksessa. Talossa on öljylämmitys. Rakennuksen koko on 240 m² ja tontin koko on 10 000 m². Seurantalot-sivuston mukaan salissa on näyttämö ja takahuone. Rakennuksessa on myös talonmiehen asunto.

Toiminta 
Rakennus on ympärivuotisessa käytössä, ja tilat ovat vuokrattavissa. Tilaa työväentalolla on noin 130 hengelle. Talossa on esteetön sisäänpääsy ja kulku tilasta toiseen siirrettävän rampin avulla, mutta muuten se ei ole esteetön, esimerkiksi wc-tilan suhteen.

Lähteet 

Lempäälän rakennukset ja rakennelmat
Työväentalot
Kihlanarsissi

Kihlanarsissi (Narcissus × cyclazetta) on narsissien puutarharisteymä, jonka kantalajit ovat syklaaminarsissi (Narcissus cyclamineus) ja sarjatasetti (Narcissus tazetta). Risteymän kantalajeista syklaaminarsissi on kotoisin Espanjasta, sarjatasetti Välimeren alueelta.

Kihlanarsisseihin kuuluu lajike 'Tête-à-Tête', joka tunnetaan yleisesti tetenarsissina. Lajikkeella on pienet keltaiset kukat, ja se on tunnettu keväisin myytävänä ruukkunarsissina. Tetenarsissia kutsutaan usein myös pikkunarsissiksi, joka saattaa sekoittua samannimiseen lajiin pikkunarsissiin (Narcissus asturiensis).

Lähteet 

Narsissit
Sakke Vallius

Sakke Anselmi Vallius (s. 17. joulukuuta 2002 Lieksa) on suomalainen jääkiekkoilija, joka edustaa SM-liigajoukkue Kalevan Palloa. Hän on pelipaikaltaan oikea laitahyökkääjä. Vallius pelaa pääasiassa seuran U20-joukkueessa, jonka varakapteenina hän toimii.

Ura 
Vallius on Lieksan Hurttien kasvatti. Hän toimi kaudella 2017–2018 seuran C-nuorten varakapteenina. Vallius onnistui tekemään C-nuorten Mestiskarsinnoissa 17 ottelussa peräti yli neljän pisteen ottelukohtaisella pistekeskiarvolla tehot 47+28=75. Hän pelasi kauden aikana myös vain 15-vuotiaana yhden ottelun Hurttien miesten joukkueessa III-divisioonassa. Vallius pelasi myös kolme ottelua lainalla Jokipoikien C-nuorten SM-sarjajoukkueessa.

Kaudeksi 2018–2019 Vallius siirtyi Kalevan Pallon organisaatioon. Hän nousi kaudella 2019–2020 seuran B-nuorten kapteeniksi. Vallius voitti koko B-nuorten SM-sarjan jäähypörssin 149 minuutillaan. Kaudella 2021–2022 hän nousi KalPan U20-joukkueen varakapteeniksi. Vallius sijoittui 98 minuutillaan koko U20 SM-sarjan jäähypörssissä toiseksi edellään vain TUTO Hockeyn Niclas Karjalainen. Hän jakoi kuudella osumallaan koko sarjan pudotuspelien maalipörssin voiton Lukon Niklas Ylitalon kanssa. Vallius voitti kauden päätteeksi U20 SM-hopeaa.

Kaudella 2022–2023 Vallius debytoi KalPan SM-liigajoukkueessa. Hänet nostettiin joukkueen kokoonpanoon vain pari tuntia ennen 2. marraskuuta 2022 Pelicansia vastaan pelattua ottelua, kun Tuomas Kiiskinen loukkaantui. Vallius merkittiin KalPan nelosketjun vasempaan laitaan Severi Immosen ja Andreas Okanyn viereen. Hän sai ottelussa jääaikaa 12.04 minuuttia.

Muuta 
Vallius valmistui merkonomiksi Savon ammattiopistosta keväällä 2022.

Tilastot

Lähteet

Viitteet 

Suomalaiset jääkiekkoilijat
KalPan pelaajat
Vuonna 2002 syntyneet
Elävät henkilöt
Tiina Raitanen

Tiina Raitanen (s. 1983) on helsinkiläinen kuvanveistäjä. Hän opiskeli Lahden Muotoiluinstituutissa, Kuvataideakatemiassa ja Tukhoman Kungliga Högskolanissa. Tiina Raitasen teoksia on ollut esillä useissa yksityisnäyttelyissä Suomessa, sekä yhteisnäyttelyissä Ruotsissa, Saksassa ja Ranskassa. Hän on työskennellyt useissa ulkomaisissa taiteilijaresidensseissä.

Näyttelyistä ja teoksista kirjoitettua 
Tiina Raitasen Recall -näyttelyn teokset Helsingin taidemuseossa vuonna 2015 käsittelivät materiaaleja ja esineitä, jotka ovat olleet lähellämme. Ne olivat osa arkeamme, mutta ovat muuttumassa vähitellen lähihistoriaksi.

Helen Korpakin mukaan Tiina Raitanen tekee taidetta, joka tasapainottelee readymaden, installaatioiden ja kuvanveiston välillä. Recall -näyttely poimii kommentoimatta tai nostalgisoimatta osia menneisyydestä ja uudistaa esineitä, jotka on pelkistetty romusta jonkinlaiseen meditatiiviseen ja viileään eleganssiin. 

"Recall-teoksessaan Raitanen käyttää cd-levyjä, joista on tullut kodin sisustuksissa tarpeetonta romua. Raitasen käsissä romusta tulee kuin räjähdys hidastetussa elokuvassa, sade, joka koostuu pienen pienistä metallipalasista, jotka riippuvat ilmassa ohuissa langoissa.”

Lars Saaren mukaan Raitasen veistotaiteen lähtökohta ovat esineet, joita taiteilija löytää erinäisiltä urbaaneilta epäpaikoilta, joutomailta ja rakennustyömailta.

Saari totesi, että Raitasen metodi tuottaa objekteja, joissa on minimalismiin puettua, etenkin yksityiskohdissa ilmenevää kauneutta, hiukan huumoria ja hieman enemmän melankoliaa, jota ruostumisen, mätänemisen ja hajoamisen prosessit ilmentävät. 

Helen Korpak kirjoitti Helsingin Sinne-gallerian Hard -näyttelyn veistoksista, että ne ovat näyttelyn nimen mukaisesti kovia, mutta myös usein tummia tai kylmän kiiltäviä. Joskus teokset näyttävät kuin maahan murskautuneen avaruusaluksen katkenneilta osilta, ja viileä galleriatila, kankeat materiaalit ja harmaat sävyt saavat aikaan dystooppisen tunnelman.

Sini Monosen mukaan Raitanen yhdistää abstraktia ja elävää ilmaisua. Hänen teoksensa ovat arvoituksellisia muotokollaaseja, kuin veistettyä aforistiikkaa.

Julkisia teoksia 
Tiina Raitasen veistos Luettelo paljastettiin 2. marraskuuta 2022 Helsingin Munkkisaaressa.

Lähteet 

Suomalaiset kuvanveistäjät

Katso myös 

 Taiteilijan verkkosivu
Rieko Kodama

Rieko Kodama (, 23. toukokuuta 1963 Kanagawa, Japani – 9. toukokuuta 2022) oli japanilainen uraauurtava videopelien taiteilija, ohjaaja ja suunnittelija.
Hän on tunnettu myös nimellä Phoenix Rie, jota hän käytti pelien tekijänä vuoteen 1993 saakka.

Rieko opiskeli taidetta mainossuunnitteluun ja tapasi vuonna 1984 Segalle työskennelleen opiskelijan, joka toi hänet yhtiöön. Hänen merkittäviin töihin kuuluvat muun muassa Phantasy Star -sarja. Rieko oli tuottajana kulttiklassikoksi muodostuneelle Skies of Arcadia -pelille. Hänen taidettaan oli muun muassa peleissä Alex Kidd in Miracle World ja Sonic the Hedgehog. Hän toimi ohjaajana Phantasy Star IV ja Magic Knight Rayearth -peleille.

Rieko sai Game Developers Conferencen pioneeripalkinnon vuonna 2019.

Rieko on sanonut, että ei ole kokenut tulleensa kohdelluksi eri tavoin kuin miehet ja hänen mukaansa ei ole epätavallista, että naiset pelaavat videopelejä. Hän on huomannut, että tytöt usein pelaavat roolipelejä ja hänen kehittämänsä Phantasy Star oli harvinainen, koska siinä oli naispuolinen päähenkilö. Rieko mielellään suunnittelee hahmoja, joihin voi samaistua sukupuolesta riippumatta.

Lähteet

Aiheesta muualla 
 Profiili MobyGamesissä 
 Rieko Kodama Sega Retro -sivustolla 
 Rieko Kodama GDC Pioneer Award Interview 

Japanilaiset videopelisuunnittelijat
Videopelitaiteilijat
Segan henkilöstö
Vuonna 1963 syntyneet
Vuonna 2022 kuolleet
Sneakers

Sneakers on vuonna 1992 ensi-iltansa saanut jännityselokuva, jonka on ohjannut Phil Alden Robinson. Sen pääosissa näyttelevät muun muassa Robert Redford, Sidney Poitier, Ben Kingsley, Dan Aykroyd, Mary McDonnell ja River Phoenix.

Juoni 
Sneakers on tarina hakkereista, jotka tekevät yritysten tietoturvatarkistuksia koettamalla murtautua niiden tietojärjestelmiin. Martin Bishop (Robert Redford) on tietoturva-asiantuntija, joka tovereineen saa tehtävän hankkia ”mustan laatikon”, jolla pystyy murtamaan kaikki salasanat. Paljastuu kuitenkin asioita, joiden perusteella maan turvallisuus saattaa olla vaarassa toimeksiannon vuoksi.

Näyttelijät 

Lähde:

Lähteet

Aiheesta muualla 
 
 
 
 

Yhdysvaltalaiset jännityselokuvat
Vuoden 1992 yhdysvaltalaiset elokuvat
Ranskalaisen keittiön salaisuudet

Ranskalaisen keittiön salaisuudet (Mastering the Art of French Cooking) on yhdysvaltalaisen kokin Julia Childin klassikkokeittokirja, joka ilmestyi 1961. Teoksen ovat suomentaneet Kyllikki Villa ja Kirsti Rannikko, ja suomennos ilmestyi 1968, kustantajana WSOY. Suomalaisessa laitoksessa on kansipaperin mukaan 670 alkuperäisohjetta, nimiösivun mukaan 800. Child kirjoittaa esipuheessa, että kirja on tarkoitettu ”ruoanvalmistajille, joilla ei ole kotiapulaista”. Kyse ei ole pikaruokaohjeista, sillä Child kehottaa varaamaan ennen kaikkea aikaa.

Yhdysvaltalainen ruokabloggaaja Julie Powell valmisti ruokia kirjan reseptien pohjalta ja kertoi työstään blogissaan. Suosituksi tulleen blogin pohjalta hän teki kirjan, ja niiden ansiosta syntyi ruokaelokuva Julie & Julia (2009).

Lähteet

Viitteet

Aiheesta muualla 

 

Vuoden 1961 kirjat
Yhdysvaltalaiset tietokirjat
Keittokirjat
Biebersteinia

Biebersteinia on Biebersteiniaceae-heimoon kuuluva kasvisuku ja heimon ainoa suku. Sukuun kuuluu neljä lajia. Suku on aiemmin sijoitettu kurjenpolvikasvien (Geraniaceae) heimoon, mutta sittemmin sen on todettu pääasiassa molekyylitutkimusten perusteella sijoittuvan omana heimonaan Sapindales-lahkoon eli eri lahkoon kuin kurjenpolvikasvit.

Biebersteinia-suvun lajit ovat monivuotisia ruohoja, joilla on puutunut ja joskus mukulamainen juurakko. Varret ovat kasvutavaltaan pystyjä, mutta joskus kasvit ovat lähes varrettomia. Varressa voi olla lehtiä, mutta toisinaan lähes kaikki lehdet kasvavat varren tyvellä. Lehdet ovat yhdestä kolmeen kertaan parilehdykkäisiä. Kukat ovat viisilukuisia ja kaksineuvoisia. Verholehdet erillisiä ja toisinaan ne säilyvät hedelmävaiheessa hedelmän ympärillä. Myös terälehdet ovat erillisiä ja ne vuorottelevat viiden mesiäiskehrän kanssa. Terälehdet ovat väriltään jotain keltaisen ja punertavankeltaisen väliltä tai joskus harvoin valkoisia. Heteitä kukissa on kymmenen ja emejä viisi. Hedelmänä on viidestä yksisiemenisestä hedelmyksestä koostuva lohkohedelmä.

Biebersteinia-suvun lajit kasvavat vuoristoissa sekä muilla melko kuivilla alueilla tai joskus metsäisillä alueilla Kreikasta keskiseen Kiinaan ulottuvalla alueella. Suvun kantamuoto on mahdollisesti kehittynyt nykyisen Kiinan alueella ja yksi lajeista kasvaa nykyisen endeemisenä Kiinassa.

Kaikilla suvun lajeilla on tietty omanlainen tuoksu ja kasvit tuntuvat koskettaessa tahmeilta.  Kaikilla suvun lajeilla on myös lääkinnällisiä ominaisuuksia ja lajien esiintymisalueilla asuvat paikalliset ihmiset ovat käyttäneet kasveja jonkin verran.

Biebersteinia-suku on nimetty saksalaisen kasvitieteilijän Friedrich August Marschall von Biebersteinin mukaan.

Lajit 
 Biebersteinia heterostemon
 Biebersteinia multifida
 Biebersteinia odora
 Biebersteinia orphanidis

Lähteet 

Sapindales
Purulampi

Purulampi voi tarkoittaa seuraavia:

 Purulampi, lampi Juvalla
 Purulampi, lampi Kuusamossa
 Purulampi, lampi Mikkelissä ja Hirvensalmella
Kedon kukkaset

Kedon kukkaset (Lilies of the Field) on vuonna 1963 ensi-iltansa saanut yhdysvaltalainen elokuva, jonka on ohjannut Ralph Nelson. Sen pääosia esittävät Sidney Poitier ja Lilia Skala. Poitier palkittiin roolityöstään ensimmäisellä afroamerikkalaiselle miesnäyttelijälle myönnetyllä Parhaan miespääosan Oscar-palkinnolla ja  toisella Hopeisella karhulla Berliinin elokuvajuhlilla.

Juoni 
Kedon kukkaset -elokuva kertoo kiertävästä mustasta miehestä Homer Smithistä (Sidney Poitier), joka elättää itsensä tekemällä töitä siellä, mistä niitä saa. Hänen autonsa ylikuumenee autiomaassa, ja hän tarvitsee siihen vettä, jota lähtee hakemaan lähellä olevalta tilalta. Sitä asuttavat Euroopasta tulleet nunnat, jotka palkkaavat hänet korjaamaan kappelinsa katon. 

Elokuva on saanut nimensä siitä, kun Smith yrittää saada nunnilta palkkaa tekemästään korjauksesta, ja baptistina hän vetoaa Raamatun kohtaan, jossa sanotaan, että työmies on palkkansa ansainnut, johon katolisten sisarten Äiti Maria vastaa Raamatun lainauksella: ”Katsokaa kedon kukkia, kuinka ne nousevat maasta: eivät ne näe vaivaa eivätkä kehrää.”

Näyttelijät 

Lähde:

Myöhempi arvostus 
Sidney Poitier palkittiin Kedon kukkasten roolista ensimmäisellä afroamerikkalaiselle miesnäyttelijälle myönnetyllä Parhaan miespääosan Oscar-palkinnolla sekä toisella Hopeisella karhulla Berliinin elokuvajuhlilla. Lilia Skala oli ehdolla Parhaan naissivuosan Oscar-palkinnon saajaksi.

Lähteet

Aiheesta muualla 
 
 
 

Yhdysvaltalaiset draamaelokuvat
Vuoden 1963 yhdysvaltalaiset elokuvat
Oscar-palkitut elokuvat
Alex Vanopslagh

Alex Dominique Kristensen Vanopslagh (s. 17. lokakuuta 1991 Épernay, Ranska) on tanskalainen poliitikko, joka on ollut vuodesta 2019 liberaalin allianssin puheenjohtaja. Hän on ollut kansankäräjien jäsen vuodesta 2019. Vanopslagh on opiskellut valtiotieteiden maisteriksi Kööpenhaminan ja Etelä-Tanskan yliopistoissa. Vuosina 2014–2016 hän toimi puolueensa nuorisojärjestön Liberal Alliances Ungdomin puheenjohtajana.

Yksityiselämä
Vanopslagh on syntynyt Ranskassa. Hänen isänsä on ranskalainen ja äitinsä tanskalainen. Vanopslagh muutti Tanskaan viisivuotiaana.

Lähteet

Aiheesta muualla

 Alex Vanopslagh Tanskan kansankäräjien verkkosivuilla 
 Alex Vanopslagh Liberaalin allianssin verkkosivuilla 

Tanskalaisten puolueiden puheenjohtajat
Tanskalaisten poliittisten nuorisojärjestöjen puheenjohtajat
Vuonna 1991 syntyneet
Elävät henkilöt
Dion Cooper

Dion Cuiper (s. 29. marraskuuta 1993 Wassenaar, Alankomaat), tunnettu ammattimaisemmin nimellä Dion Cooper, on alankomaalainen laulaja-lauluntekijä. Hän edustaa Alankomaita yhdessä Mia Nicolain kanssa vuoden 2023 Eurovision laulukilpailussa Liverpoolissa Isossa-Britanniassa.

The Voice of Holland 
Vuonna 2015 Cooper osallistui The Voice of Holland -kilpailun kuudennelle tuotantokaudelle. Ääni ratkaisee -vaiheessa hän esitti kappaleen nimeltä "Feeling Good". Kaksintaistelut -vaiheessa hän putosi kilpailusta hävittyään Brace-nimiselle laulajalle.

Eurovision laulukilpailu 2023 
1. marraskuuta 2022 alankomaalainen yleisradioyhtiö AVROTROS ilmoitti, että Cooper tulisi edustamaan Alankomaita vuoden 2023 Eurovision laulukilpailussa yhdessä Mia Nicolain kanssa. Cooper tapasi Nicolain vuonna 2020, kun Alankomaiden euroviisuedustaja ja vuoden 2019 kilpailun voittaja Duncan Laurence ja tämän sulhanen Jordan Garfield yhdistivät parin duoksi.

Diskografia

Singlet

Lähteet 

Alankomaalaiset laulajat
Alankomaiden euroviisuedustajat
Vuoden 2023 euroviisuedustajat
Vuonna 1993 syntyneet
Elävät henkilöt
Jesper Peltonen

Jesper Peltonen (s. 8. kesäkuuta 1998 Helsinki) on suomalais-yhdysvaltalainen jääkiekkopuolustaja, joka pelaa Sveitsin National Leaguen EHC Klotenissa.

Ura 
Jesper Peltonen aloitti jääkiekkoilun yhdessä hänen kaksoisveljensä Aleksin kanssa sveitsiläisen HC Luganon junioreissa, kun heidän isänsä Ville pelasi seuran miesten joukkueessa. Veljekset viettivät juniorivuosiaan myöhemmin myös mm. Yhdysvalloissa, kun Ville loi NHL-uraa Florida Panthersissa. Ville palasi Suomeen ja Helsingin IFK:hon kaudeksi 2010–2011, jolloin myös veljekset jatkoivat jääkiekkoilua seurassa.

Kaudeksi 2014–2015 Peltonen siirtyi yhdessä veljensä Aleksin kanssa vaihto-oppilaiksi Yhdysvaltoihin ja siirtyivät Northwood Schoolin joukkueeseen. Jesper oli kaudella 2016–2017 joukkueen tehokkain puolustaja tehoilla 15+20=35. Omaha Lancers varasi hänet 108. pelaajana USHL:n varaustilaisuudessa 2017. Seura oli jo vuotta aiemmin varannut myös Aleksin. Veljekset siirtyivät joukkueeseen kaudeksi 2017–2018. Jesper Peltonen jakoi Lancersin sisäisen tehotilaston voiton Noah Catesin ja Cole Gallantin kanssa lukemalla +21. Vuodet 2018–2022 hän kävi Wisconsinin yliopistoa. Junior-vuotenaan 2020–2021 Peltonen voitti Big Ten Conferencen runkosarjan mestaruuden.

Heinäkuussa 2022 Peltonen siirtyi syyskuun loppuun asti kestävällä tryout-sopimuksella Sveitsin National Leaguen EHC Kloteniin. Hän sai joukkueeseen kauden 2022–2023 kattavan sopimuksen jo ennen runkosarjan alkua ennen syyskuun puoliväliä. Peltosella on Sveitsissä vietettyjen juniorivuosiensa myötä Sveitsin pelaajalisenssi, jonka ansiosta hän ei vie paikkaa joukkueensa ulkomaalaiskiintiöstä. Hän teki miesten pääsarjadebyyttinsä runkosarjan avauskierroksella 18. syyskuuta 2022 Rapperswil-Jona Lakersia vastaan. Peltonen merkittiin Klotenin kakkospuolustajapariin Matteo Nodarin viereen. Hän sai ottelussa jääaikaa 15 minuuttia.

Muuta 
Peltosen kaksoisveli Aleksi pelaa hyökkääjänä St. Lawrencen yliopistojoukkueessa, jonka kapteenina hän toimii. Veljekset pelasivat samoissa joukkueissa kauteen 2017–2018 asti. Heidän pikkusiskonsa on Suomea Pyeongchangin olympiakisoissa 2018 edustanut taitoluistelija Emmi Peltonen. Sisarusten isä on jääkiekkoilija Ville Peltonen, joka pelasi omalla urallaan hyökkääjänä yhteensä 382 NHL-ottelua. Hän on pelannut myös neljät olympiakisat sekä 13 MM-kilpailut, joista kuusissa Ville on toiminut Suomen kapteenina. Hänen suurimpiin saavutuksiinsa maajoukkueessa kuuluu olympiahopea (Torino 2006), kaksi olympiapronssia (Nagano 1998 ja Vancouver 2010) ja maailmanmestaruus (1995). Ville on valittu IIHF Hall of Fameen vuonna 2016. Hän toimii nykyään HIFK:n SM-liigajoukkueen päävalmentajana. Villen isä ja veljesten isoisä Esa Peltonen pelasi jääkiekkoa hyökkääjänä neljät olympiakisat ja kymmenet MM-kilpailut. Hänet on valittu IIHF Hall of Fameen vuonna 2007.

Tilastot

Lähteet

Viitteet 

Suomalaiset jääkiekkoilijat
Yhdysvaltalaiset jääkiekkoilijat
Vuonna 1998 syntyneet
Elävät henkilöt
Sidekick (TV-animaatiosarja)

Sidekick on kanadalainen TV-animaatiosarja. Sarjan on tuottanut Nelvana studioillaan Torontossa ja Vancouverissa.

Hahmot 

 Eric Needles
 Trevor Troublemeyer
 Vana Glama
 Kitty Ko

Aiheesta muualla 
Kanadalaiset televisiosarjat
Lastenohjelmat
Animaatiosarjat
2010-luvun piirrossarjat
YTV:n televisio-ohjelmat
SheZow

SheZow on kanadalainen TV-animaatiosarja. Sarjan on tuottanut DHX Media studioillaan Torontossa ja Vancouverissa.

Hahmot 

 Guy Hamdon/SheZow
 Kelly Hamdon
 Maz Kelper

Aiheesta muualla 
Kanadalaiset televisiosarjat
Lastenohjelmat
Animaatiosarjat
2010-luvun piirrossarjat
YTV:n televisio-ohjelmat
Numb Chucks

Numb Chucks on kanadalainen TV-animaatiosarja. Sarjan on tuottanut 9 Story Media Group studioillaan Torontossa ja Vancouverissa.

Hahmot 

 Dilweed Chuck
 Fungus Chuck
 Quills
 Buford G. Butternut

Aiheesta muualla 
Kanadalaiset televisiosarjat
Lastenohjelmat
Animaatiosarjat
2010-luvun piirrossarjat
YTV:n televisio-ohjelmat
Camp Lakebottom

Camp Lakebottom on kanadalainen TV-animaatiosarja. Sarjan on tuottanut 9 Story Media Group studioillaan Torontossa ja Vancouverissa.

Hahmot 

 McGee
 Gretchen
 Squirt
 Suzi

Aiheesta muualla 
Kanadalaiset televisiosarjat
Lastenohjelmat
Animaatiosarjat
2010-luvun piirrossarjat
YTV:n televisio-ohjelmat
Hyökkäys Jäämerellä

Hyökkäys Jäämerellä (The Bedford Incident) on vuonna 1965 ensi-iltansa saanut jännityselokuva kertoo yhdysvaltalaisesta hävittäjästä USS Bedfordista joka jäljittää neuvostoliittolaista sukellusvenettä. Elokuvan on ohjannnut James B. Harris, ja sitä tähdittävät muun muassa Richard Widmark, Sidney Poitier, James MacArthur, Martin Balsam, Wally Cox ja Eric Portman.

Juoni 
Elokuvan tapahtumat sijoittuvat kylmän sodan aikaan Yhdysvaltain hävittäjä USS Bedfordille joka partioi lähellä napapiiriä Grönlannin ja Islannin välisellä merialueella. Toimittaja Ben Muncefordille (Sidney Poitier) on on myönnetty lupa päästä tutustumaan alukseen, ja hän saapuu sille yhdessä aluksen uuden lääkärin luutnantti Chester Potterin (Martin Balsam) kanssa helikopterilla, josta heidät lasketaan vinssillä alukselle. Kapteeni Eric Finlander (Richard Widmark) ei ole heidän saapumisestaan mielissään, hän ei olisi halunnut sinne ulkopuolista toimittajaa eikä uutta lääkäriä. Juuri ennen heidän saapumistaan laiva on saanut kosketuksen Neuvostoliiton sukellusveneeseen, ja sitä on ryhdytty jäljittämään. Toimittaja lukitaan hyttiin, jottei hän olisi tiellä.

Näyttelijät 

Lähde:

Lähteet

Aiheesta muualla 
 
 
 

Brittiläiset jännityselokuvat
Yhdysvaltalaiset jännityselokuvat
Vuoden 1965 elokuvat
Ella Lymi

Ella Lymi (ent. Ella Aho s. 1997 Helsinki) on suomalainen näyttelijä ja muusikko. Hänen vanhempansa ovat näyttelijät Tiina Lymi ja Eero Aho. Lymin sisar Iida on näytellyt myös elo­kuvissa.

Lymi pääsi vuonna 2018 kolmannella yrittämällä sisään Taideyliopiston Teatteri­korkea­kouluun. Syksyllä 2022 Lymi näyttelee Turun kaupunginteatterin Kunnia-näytelmässä. Töiden ohella hän opiskelee Teatterikorkeakoulussa ja suunnitelmissa on valmistua sieltä keväällä 2023. 

Lymi tekee omalla nimellään myös musiikkia. Hänen tekemäänsä musiikkia on kuultu muun muassa elokuvissa Äkkilähtö ja Vuosisadan häät. Syyskuussa 2022 ilmestyi häneltä musiikkivideo "2,60€".

Filmografia

Lähteet

Aiheesta muualla 

 

Suomalaiset näyttelijät
Vuonna 1997 syntyneet
Elävät henkilöt
Greenfield (Massachusetts)

Greenfield on kaupunki Massachusettsin osavaltiossa, Yhdysvalloissa. Se on Franklinin piirikunnan hallinnollinen keskus. Vuonna 2022 kaupungissa oli 17 375 asukasta.

Maantiede
Kaupungin pinta-ala on 56.7 neliökilometriä, josta 55.5 neliökilometriä on maata ja loput 1.2 neliökilometriä vesistöjä.  Greenfield sijaitsee piirikunnan keskellä ja rajautuu idässä Gillin, kaakossa Montagueen , etelässä  Deerfieldiin, lännessä Shelburneen, ja pohjoisessa Colraineen, Leydeen ja Bernardstoniin.

Hallinto ja politiikka
Kaupungin pormestari on Roxann Wedegartner.

Lähteet

Aiheesta muualla
Kaupungin verkkosivusto

Massachusettsin kaupungit
Anno 1696


Anno 1696 on suomalaisen melodisen death metalin yhtyeen Insomniumin yhdeksäs studioalbumi, joka ilmestyy 24. helmikuuta 2023. Albumi perustuu Niilo Seväsen kirjoittamaan novelliin. Albumin miksasi Jaime Gomez Arellano ja masteroi Tony Lindgren. Albumin erikoisversiossa tulee mukana tulee kolmen kappaleen ”Songs of the Dusk” -EP.

Kappaleet 
 1696
 White Christ (feat. Sakis Tolis)
 Godforsaken (feat. Johanna Kurkela)
 Lilian
 Starless Paths
 The Witch Hunter
 The Unrest
 The Rapids

Songs of the Dusk (EP) 
 Flowers of the Night
 Stained in Red
 Song of the Dusk

Kokoonpano 
 Niilo Sevänen – basso, laulu
 Ville Friman – kitara
 Jani Liimatainen – kitara ja puhdas laulu
 Markus Vanhala – kitara ja puhdas laulu
 Markus Hirvonen – rummut

Lähteet 

Insomniumin albumit
Vuoden 2023 albumit
Hesykhios Jerusalemilainen

Hesykhios Jerusalemilainen (k. n. 450) oli kirkkoisä ja munkki, joka vaikutti Jerusalemissa 400-luvun ensimmäisellä puoliskolla.

Hesykhios kirjoitti mahdollisesti koko Raamatun kattavan selitysteoksen, sillä hänen on kerrottu selittäneen kaikki pyhät kirjoitukset. Valtaosa hänen tuotoksistaan on sittemmin kadonnut, mutta häneltä on säilynyt muun muassa Psalmien kirjan kommentaari ja saarnoja. Hän oli taitava kirjoittaja, joka käytti toisinaan myös runollista sävyä.

Hesykhios Jerusalemilaisen teologia sijoittui aleksandrialaisen ja antiokialaisen koulukunnan välimaastoon, joskin lähemmäs aleksandrialaista. Hän oli areiolaisuuden ja nestoriolaisuuden vastustaja. Hänellä oli huomattava rooli aikansa keskustelussa Kristuksen luonnon määrittelystä.

500-luvulla Jerusalemiin oli perustettu Hesykhioksen muistolle vihitty kirkko, ja häntä kunnioitettiin kirkon opettajan ja teologin arvonimillä. Hänen muistopäiväkseen muodostui 28. maaliskuuta. Myöhemmin hänen muistonsa jäi muiden kirkkoisien varjoon, kunnes hän tuli taas tunnetuksi 1900-luvulla Michel Aubineaun julkaistua hänen kirjoituksiaan.

Lähteet 

Kirkkoisät
450-luvulla kuolleet
Peter Danckert

Peter Wilhelm Danckert (8. heinäkuuta 1940 – 3. marraskuuta 2022) oli saksalainen poliitikko ja SPD :n jäsen. Hän syntyi Berliinissä ja oli Saksan liittopäivien jäsen vuosina 1998–2013.

Lähteet

Saksalaiset poliitikot
Vuonna 1940 syntyneet
Vuonna 2022 kuolleet
Tampereen yliopiston tietotekniikan yksikkö

Tampereen yliopiston tietotekniikan yksikkö on yksi Tampereen yliopiston informaatioteknologian ja viestinnän tiedekunnan neljästä tutkimusyksiköistä. Yksikkö aloitti toimintansa vuonna 2019, kun Tampereen yliopisto ja Tampereen teknillinen yliopisto yhdistyivät uudeksi yliopistoksi. Yksikössä on yli 45 professoria, 50 tutkijatohtoria ja yhteensä yli 350 tutkijaa. Yksikön tutkimus tuottaa vuosittain yli 550 konferenssi- ja lehtiartikkelia.

Opetus

Tutkinto-ohjelmat 

 Tietojenkäsittelytieteiden koulutus
 Tietotekniikka, tieto- ja sähkötekniikan koulutus
 Matematiikan ja tilastollisen data-analyysin koulutus

Tohtoriohjelmat 

 Informaation ja järjestelmien tohtoriohjelma
 Tieto- ja sähkötekniikan tohtoriohjelma
 Ihmiset ja teknologiat tohtoriohjelma

Tutkimusteemat 
Alla näkyvät tutkimusteemat on nimetty englanniksi ja kunkin teeman parissa työskentelee kahdesta viiteen professoria.

 Human media interaction
 Human technology interaction
 Software process (ohjelmistotuotanto)
 Software design (ohjelmistotekniikka)
 Logic and algebra
 Inverse problems and mathematical analysis
 Statistical data analytics
 Data and knowlege modeling
 Machine learning
 Computer vision and robotics
 Audio signal processing
 Image and video signal processing
 Computer engineering
 Network and information security

Aiheesta muualla 

 Yksikön omat sivut

Lähteet 

Tampereen yliopisto
Melodi Grand Prix 2005

Melodi Grand Prix 2005 oli Norjassa järjestetty laulukilpailu, jossa valittiin Norjan edustaja vuoden 2005 Eurovision laulukilpailuun. Kahdeksan kilpailijan välinen kilpailu pidettiin 5. maaliskuuta Oslo Spektrum -areenalla Oslossa. Voittajan valitsivat puhelinäänestäjät kaksikierroksisessa äänestyksessä. Ensimmäisellä kierroksella puhelinäänestäjät äänestivät neljä kappaletta superfinaaliin, jossa puhelinäänestäjät valitsivat voittajan. Kilpailun voitti yhtye Wig Wam kappaleella "In My Dreams".

Tulos

Ensimmäinen kierros
''Toiselle kierrokselle päässeet värjätty, ensimmäisen kierroksen tarkempaa tulosta ei julkaistu.

Superfinaali

Lähteet

http://natfinals.50webs.com/90s_00s/Norway2005.html

Eurovision laulukilpailu 2005
Melodi Grand Prix
Bob Carpenter

Bob Carpenter (s. 13. heinäkuuta 1963) on yhdysvaltalainen entinen jääkiekkohyökkääjä, joka varattiin NHL:ään 1981 varaustilaisuuden kolmantena pelaajana.

Bobby pelasi Pohjois-Amerikassa NHL:ssä 1178 ottelua runkosarjassa ja pudotuspeleissä 140 ottelua edustaen Washington Capitalsia, New York Rangersia, Los Angeles Kingsiä, Boston Bruinsia ja New Jersey Devilsiä. Hän oli ensimmäinen yhdysvaltalainen, joka teki NHL:ssä yhden kauden aikana 50 maalia.

Lähteet

Yhdysvaltalaiset jääkiekkoilijat
Vuonna 1963 syntyneet
Elävät henkilöt
2030 kaksikielinen kansa

2030 kaksikielinen kansa (, ) on Taiwanin hallituksen alullepanema kielipoliittinen aloite, jonka tavoitteena on tehdä Taiwanista kaksikielinen maa, jossa englannin kielellä on virallinen asema. Presidentti Tsai Ing-wen vahvisti aloitteen vuonna 2017. Vuonna 2021 hankkeen budjetti oli 10 miljardia NT$.

Tausta 
Kiinan sisällissodan päätyttyä kuomintang vetäytyi Taiwaniin ja korostaakseen itseään vapaana Kiinana mandariinikiinasta tuli virallinen kieli. Tämä johti muiden kielten syrjimiseen ja maan alkuperäisväestön assimilaatiopolitiikkaan.

Perinteisesti yksikielistä, mandariinikiinaa käyttävää, yhteiskuntaa kannattavat ovat olleet kallellaan pan-siniseen liittoon ja monikielistä yhteiskuntaa kannattavat pan-vihreään liittoon. Vuonna 2019 demokraattista edistyspuoluetta kannattavat olivat edelleen selkeästi enemmän englannin kielen virallisen aseman kannalla, vaikkakin 71 % kuomintangin kannattajista kannatti myös englannin nostamista viralliseen asemaan.

Taiwanin teollisuussektori on hyvin riippuvainen ulkomaankaupasta ja englantia osaavalle työvoimalle on kysyntää.

Mallia monikielisen yhteiskunnan rakentamiseen on haettu Singaporesta, jossa englanti ja mandariinikiina ovat virallisia kieliä tamilin ja malaijin rinnalla.

Toteutus 
William Lai on ollut koko hankkeen näkyvimpiä puuhamiehiä ja kaksikielisyyden kannattajia. Vuonna 2014 Tainanin pormestarina ollessaan hän esitteli suunnitelman, jolla englannista oli tarkoitus tehdä kaupungin toinen virallinen kieli. Ollessaan pääministeri Lai ehdotti vuonna 2018, että taiwanilaisissa päiväkodeissa voitaisiin opettaa lapsille englantia. Samana vuonna Lai ehdotti, että englannista pitäisi tehdä koko maan virallinen kieli vuonna 2019. Maan hallituksen lähestymistapa oli ylhäältä alaspäin ja tätä varten Lain hallitus oli perustanut komitean maan opetusministeriön alaisuuteen, jonka tehtävänä oli valmistella asia.

Vuonna 2019 Kaohsiungin pormestari Han Kuo-yu määräsi, että kaikkiin kaupungin katukyltteihin lisättiin myös englanninkieliset nimet ja kaupungin palveluksessa oleville virkamiehille määrättiin pätevyysvaatimukseksi englannin kielen kokeen läpäiseminen.

Vuonna 2021 Taiwanin valtion rahoittama suoratoistopalvelu Taiwan+ aloitti toimintansa. Palvelu on kokonaan englanninkielinen ja suunnattu lähtökohtaisesti ulkomaalaiselle yleisölle. Sen on myös tarkoitus vastata Kiinan englanninkieliseen propagandaan.

Taiwanin opettajien ammattiliitto on kritisoinut suunnitelman nopeaa aikataulua, sillä suurin osa kaksikielisten koulujen opettajista ei osaa sujuvaa englantia, vaikka näiden pitäisi pystyä opettamaan tuntejaan kyseisellä kielellä. Myös Taiwanin kielitieteellinen seura sekä Taiwanin kielten ja kirjallisuuden seura ovat vastustaneet englannin kielen nostamista viralliseen asemaan ja kutsuneet sitä itse kolonisaatioksi.

Lähteet 

Kielipolitiikka
Taiwanin kielet
Mai Villadsen

Mai Villadsen (s. 26. joulukuuta 1991 Herning) on tanskalainen poliitikko. Hän on toiminut Yhtenäisyyslistan poliittisena johtajana vuodesta 2021 ja istunut kansankäräjillä vuodesta 2019.

Lähteet

Aiheesta muualla

 Mai Villadsen Tanskan kansankäräjien verkkosivuilla 

Tanskalaiset poliitikot
Vuonna 1991 syntyneet
Elävät henkilöt
Ratsula

Ratsula on muun muassa seuraavien suomalaisten henkilöiden sukunimi:

 Gösta Ratsula (ent. Wilsson, 1902–1972), kauppias, yrittäjä ja yritysjohtaja, kauppaneuvos
 Kari-Matti Ratsula (s. 1982), salibandyn pelaaja
 Tauno Ratsula (1922–2004), opettaja, rehtori, maanviljelysneuvos
Alice Oseman

Alice May Oseman (s. 16. lokakuuta 1994 Chatham, Kent, Englanti) on englantilainen kirjailija, sarjakuvataiteilija ja käsikirjoittaja. Hän kirjoittaa nuorten aikuisten romaaneja. Oseman sai ensimmäisen kustannussopimuksensa 17-vuotiaana, ja hänen esikoisteoksensa Solitaire julkaistiin vuonna 2014. Hän on kirjoittanut ja kuvittanut verkkosarjakuvan Heartstopper, josta on julkaistu useita sarjakuvaromaaneja ja televisiosovitus, jonka Oseman on itse käsikirjoittanut. Sarjan ensimmäinen tuotantokausi julkaistiin Netflixissä huhtikuussa 2022. Osemanin romaanit keskittyvät brittiläisten nykynuorten elämään.

Koulutus 
Oseman valmistui Durhamin yliopistosta vuonna 2016 tutkintonaan englanninkielisen kirjallisuuden Bachelor of Arts.

Yksityiselämä 
Markkinoidessaan romaaniaan Loveless Oseman kertoi julkisesti olevansa aromanttinen aseksuaali.

Teokset

Solitaire 

 Solitaire, 2014.

Pienoisromaanit 

 Nick and Charlie, e-kirja 2015, pokkari 2020.
 This Winter, e-kirja 2015, pokkari 2020.

Heartstopper 

 Heartstopper, 2016, verkkosarjakuva.
 Heartstopper. Osa 1. (Heartstopper: Volume 1, 2019.) Suomentanut Oona Juutinen. Tammi, 2022.
 Heartstopper. Osa 2. (Heartstopper: Volume 2, 2019.) Suomentanut Oona Juutinen. Tammi, 2022.
 Heartstopper. Osa 3. (Heartstopper: Volume 3, 2020.) Suomentanut Oona Juutinen. Tammi, 2023.
 Heartstopper: Volume 4, 2021.
 Heartstopper: Volume 5, 2023.
The Heartstopper Yearbook, 2022.

Itsenäiset romaanit 

 Radio Silence, 2016.
 I Was Born for This, 2018.
 Loveless, 2020.

Lähteet

Aiheesta muualla 

 Virallinen nettisivu
 Heartstopper-verkkosarjakuva Webtoonissa

Oseman, Alice
Oseman, Alice
Älä tee itsellesi kuvaa tai muotoa

" Älä tee itsellesi kuvaa tai muotoa/kaltaisuutta" (      ) on lyhennetty muoto yhdestä kymmenestä käskystä, jotka 5. Mooseksen kirjan mukaan Jumala antoi Israelilaisille ja kirjoitettiin sitten kivitauluille Jumalan sormella .  Se jatkuu: " ...[niistä] jo[t]ka ovat taivaissa ylhäällä tai jo[t]ka maassa alhaalla ja joka vesissä maan alla. 5. Sinun ei tule kumartaa eikä palvella niitä."

Psalmien kirjan ja profeetta Jesajan mukaan ne, jotka palvovat elottomia epäjumalia, ovat heidän kaltaisiaan, toisin sanoen näkemättömiä, tuntemattomia, eivätkä pysty kuulemaan totuutta, jonka Jumala välittäisi heille.  Apostoli Paavali kirjoittaa luotujen asioiden (eikä Luojan) palvomisen olevan syynä seksuaalisen ja sosiaalisen moraalin hajoamiseen kirjeessään roomalaisille .  

Kun liitto uudistetaan Joosuan johdolla, israelilaisia rohkaistaan heittämään pois vieraat jumalansa ja "valitsemaan tänä päivänä ketä palvelette".  Kun kuningas Josia tulee tietoiseksi Jumalan liiton ehdoista, hän työskentelee innokkaasti vapauttaakseen valtakuntansa epäjumalista.  

Muinaisen Lähi-idän epäjumalat olivat israelilaisia ympäröivien heimokulttien keskeisiä hahmoja.  Niiden sanotaan olevan asetettu jalustalle, puettuina ja värjättyinä ja kiinnitetty hopeaketjuilla tai rautanauloilla, jotteivät ne putoaisi tai kantautuisi pois.  Voiton osoittamiseksi vihollisen epäjumalista oli tapana ottaa pois voitettujen epäjumalat , ja samanlainen tapa mainitaan usein nuolenpääkirjoituksissa . 

Tutkijat ovat keskustelleet siitä, tekivätkö epäjumalanpalvojat eron epäjumalista riippumattoman henkisen olennon ja itse fyysisten epäjumalien välillä.  Jotkut tutkijat ovat sitä mieltä, että heprealaisessa Raamatussa pakanat eivät kirjaimellisesti palvoneet esineitä itseään, joten epäjumalanpalvelus koskee todella sitä, tavoitteleeko joku "väärää jumalaa" vai " tosi Jumalaa ". Palvonnan hengellisen puolen lisäksi muinaisen Lähi-idän kansat pitivät suurta huolta kulttijumalien fyysisestä ylläpidosta ja luulivat, että ohjeet niiden valmistamiseen ja ylläpitoon tulivat jumalan hengestä. Suoritettiin maagisia seremonioita, joiden kautta ihmiset uskoivat, että jumalan henki asui fyysisessä epäjumalassa.  Kun epäjumalia vangittiin tai niistä ei pidetty huolta, myös niihin liittyvät uskonnolliset käytännöt lipuivat. Joten vaikka tutkijat saattavat kiistellä uskomuksen suhteellisesta tärkeydestä fyysiseen esineeseen tai sen edustamaan tai sisältämään henkiin, käytännössä eroa ei ollut helppo havaita. 
Raamatulliset sanonnat
Vanha testamentti
Toora
Tanak
My Policeman

My Policeman on vuonna 2022 ensi-iltansa saanut, Michael Grandagen ohjaama rakkauselokuva. Elokuva perustuu vuonna 2012 julkaistuun, Bethan Robertsin kirjoittamaan samannimiseen novelliin. Pääosissa esiintyvät Harry Styles, Emma Corrin, Gina McKee, Linus Roache, David Dawson, ja Rupert Everett.

Elokuva ensiesitettiin Toronton elokuvajuhlissa 11. syyskuuta 2022. Elokuva julkaistiin Yhdysvalloissa 21. lokakuuta 2022 ja maailmanlaajuisesti 4. marraskuuta 2022.

Juoni 
1950-luvun Brightonissa, Englannissa, konstaapelina työskentelevä homoseksuaali Tom Burgess tapaa opettajatar Marion Taylorin. Marion rakastuu Tomiin välittömästi, ja he menevät naimisiin Tomin ollessa yhtä aikaa salaa parisuhteessa heidän yhteisen ystävänsä, museokuraattori Patrick Hazlewoodin kanssa. Miesten yhteinen salaisuus on tuhota kaikkien kolmen osapuolen elämät.

Näyttelijät 

 Harry Styles - Tom Burgess (nuori)
 Emma Corrin - Marion Taylor (nuori)
 Gina McKee - Marion Taylor
 Linus Roache - Tom Burgess
 David Dawson - Patrick Hazlewood (nuori)
 Rupert Everett - Patrick Hazlewood

Lähteet 

Vuoden 2022 yhdysvaltalaiset elokuvat
Romanttiset elokuvat
Holger Spranger

Karl Holger Robert Spranger (28. tammikuuta 1906 Ruskeala – 18. toukokuuta 1986 Helsinki) oli suomalainen yrittäjä ja yritysjohtaja, joka sai kauppaneuvoksen arvonimen.

Sprangerin vanhemmat olivat konttoripäällikkö Robert Otto William Spranger ja Ester Fredrika Andersin ja puolisot 1929–1946 Greta Kristina Stenius ja vuodesta 1951 Anita Linnea Bergström. Spranger kävi viisi luokkaa Helsingin suomalaista lyseota 1919–1924 ja teki opintomatkoja moniin eri maihin. Hän oli Suomen Sähkö Oy Gottfr. Strömbergin konttoriapulainen 1924–1926, Amaradio Oy:n myymälänhoitaja 1926–1928, Korpivaara & Halla Oy:n, vuodesta 1947 Korpivaara Oy, myyjä 1928–1936, myyntipäällikkö 1936–1940, apulaisjohtaja 1940–1948 ja toimitusjohtaja 1948–1954 sekä Oy Hanke Ab:n, vuodesta 1957 Hanke Oy ja vuodesta 1982 Oy Hanke - Palsbo Ab, perustajaosakas 1941 ja toimitusjohtaja 1954–1968. Spranger oli myös Kevytvalu Oy:n toimitusjohtaja 1948–1954, Oy Eko-Auto Ab:n toimitusjohtaja 1943–1954, Autoliike Teho, Korpivaara & Kumpp:n toinen johtaja vuodesta 1945 ja toimitusjohtaja 1948–1954, Farming Oy:n toimitusjohtaja 1948–1954, Työstö-Valu Oy:n toimitusjohtaja 1948–1954 sekä Oy Teollisuusdieselin perustajaosakas 1952–1969, johtokunnan puheenjohtaja 1952–1954 ja toimitusjohtaja 1954–1968, samoin kuin Tammer-Auto Oy:n osakas vuodesta 1945 ja Linjatarvike Oy:n osakas vuodesta 1950. Hänellä oli lisäksi useita autoalan ja muta luottamustehtäviä. Sotilasarvoltaan Spranger oli reservin alikersantti. Hän sai kauppaneuvoksen arvonimen 1972.

Lähteet 

Suomalaiset yrittäjät
Suomalaiset yritysjohtajat
Kauppaneuvokset
Vuonna 1906 syntyneet
Vuonna 1986 kuolleet